Lagaligari treytir í sambandi við persónliga viðbót til giftar pensjónistar Tað verður nú eitt sindur lættari hjá giftum pensjónistum at fáa persónliga viðbót. Persónlig viðbót verður veitt pensjónistum, sum ikki hava ráð at gjalda útreiðslur, sum eru neyðugar og rímiliga grundaðar. Persónlig viðbót verður veitt út frá eini tørvsmeting, har atlit verða tikin til samlaðu fíggjarstøðuna hjá pensjónistinum, og t. v. s. útreiðslur og inntøkur. Eyðgunn Samuelsen vísir á, at tað er óheppið, at giftir pensjónistar ikki hava havt sama møguleika sum onnur at fáa hjálp, hóast fíggjarligu umstøðurnar hjá pensjónistinum hava verið sera trongar. Broytta kunngerðin er lýst og harvið komin í gildi.